open-index/open-wikipedia-markdown huggingface dataset:
Wenche Foss’ ærespris

**Wenche Foss’ ærespris** er en norsk pris som deles ut rundt skuespilleren Wenche Foss' fødselsdag, 5. desember. Prisen er på  kroner og kan deles mellom flere mottagere. Wenche Foss’ ærespris skal gå til «en person, organisasjon eller institusjon som i sterk grad kan forbindes med Wenches livsglede, formidlingsevne og engasjement – både på og utenfor den kunstneriske arenaen».

Prisen ble innstiftet i 2009 av ukebladet *[[Se og Hør]]*, som også står for prispengene. Jurymedlemmer er Ellen Horn, sjefredaktør i *Se og Hør* Ulf André Andersen og Oslos tidligere ordfører Fabian Stang. Fra 2009 til 2011 var daværende sjefredaktør i *Se og Hør* Harald Haave jurymedlem. Fra 2012 til 2017 var daværende sjefredaktør i Se og Hør, Ellen Arnstad, jurymedlem.

## Mottakere
*2009: Trond-Viggo Torgersen og Vivil-lekene
*2010: Hege Schøyen og idrettslaget Freestyle IL
*2011: Rolv Wesenlund og Jonas Borchgrevink som grunnlegger av nettstedet **
*2012: Else Kåss Furuseth og Foreningen «Vi som har et barn for lite»
*2013: Ingrid Bjørnov og Norsk forening for brannskadde og Burn Camp
* 2014: Thomas Giertsen og Sykehusklovnene
* 2015: Ane Dahl Torp og Stiftelsen Organdonasjon
* 2016: Sven Nordin og Foreningen for hjertesyke barn
* 2017: Ingebjørg Bratland og Norsk Fosterhjemsforening
* 2018: Pia Tjelta og Rådet for psykisk helse
* 2019: Robert Stoltenberg og Villa Sult 
* 2021: Herman Flesvig og ADHD Norge
* 2022: Linn Skåber og Skeiv Ungdom
* 2023: Karpe og The Artificial Limbs and Polio Center (ALPC)
* 2024: Sverre Anker Ousdal, Mads Ousdal og Jussbuss
* 2025: Anders Baasmo og Tigerstadsteatret

## Referanser


## Eksterne lenker
* Nettstedet My Good Act
Eva Irene Falleth

**Eva Irene Falleth** (1962–) er en norsk forsker. Hun er utdannet jordskiftekandidat studieretning regional planlegging ved Norges landbrukshøgskole i 1987 og doktor ingeniør ved Norges tekniske høgskole i 1994. Hennes avhandling var om byvekst og byplanlegging i Katmandu i Nepal: *Residential land development and land actors in Kathmandu and Patan, Nepal*.  

Hun har arbeidet som forsker og forskningsleder ved Norsk institutt for by- og regionforskning før hun begynte som professor i by- og regionplanlegging ved Norges miljø- og biovitenskapelige universitet i 2006. Falleth var instituttleder ved Institutt for landskapsplanlegging og har vært dekan ved Fakultet for landskap og samfunn, NMBU. Fra 2023 er hun direktør for området bærekraftig samfunnsutvikling i Norges forskningsråd.  

Som forsker har hun arbeidet med miljø- og ressursplanlegging, planlegging i et institusjonelt perspektiv, sosial kapital og nettverksteori i både urbane og rurale områder.  

Hun har hatt flere råds- og styreverv, har sittet i flere regjeringsutnevnte utvalg knyttet til utmark og vært tilknyttet flere nordiske forskningsråd. 

## Referanser


## Eksterne lenker
Protest (album)

***Protest*** er reggaeartisten Bunny Wailers andre studioalbum. Albumet ble utgitt i 1977, året etter hans vellykkede debutplate som soloartist «Blackheart Man». «Protest» er som tittelen tilsier en protest; mot den kapitalistiske samfunnsstrukturen i kjent rastafari-stil.

## Sporliste
# «Moses Children»
# «Get Up Stand Up»
# «Scheme of Things»
# «Quit Trying»
# «Follow Fashion Monkey»
# «Wanted Children»
# «Who Feels It»
# «Johnny Too Bad»

## Musikere
* Vokal &ndash; Bunny Wailer
* Trommer &ndash; Leroy «Horsemouth» Wallace, M. Richards
* Bass &ndash; Robbie Shakespeare
* Keyboard &ndash; Earl «Wya» Lindo, Touter, Keith Sterling
* Gitar &ndash; Peter Tosh, Earl «Chinna» Smith
* Blåsere &ndash; Tommy McCook, Richard «Dirty Harry» Hall, Bobby Ellis, Herman Marquis

«Protest» er produsert av Bunny Wailer. Alle låtene er skrevet av Bunny Wailer, bortsett fra «Get Up Stand Up», som er skrevet av Bob Marley og Peter Tosh, og «Johnny Too Bad», som er skrevet av Bom Marley og T. Wilson.

## Eksterne lenker
*
Kodein–paracetamol

**Kodein–paracetamol** eller **kodein/paracetamol** er et smertestillende legemiddel i gruppen opiater, fordelt på en stor del paracetamol og en mindre del kodein. Det finnes som stikkpiller og tabletter. Paracetamol har både smertestillende og febernedsettende virkning. Kodein kan redusere smerteimpulsens innvirkning på smertesentrene i hjernen og kan dermed forsterke den smertestillende effekten. Omtrent 10 % av befolkningen omdanner ikke kodein til morfin og vil derfor ikke oppleve økt smertelindrende effekt ved at denne typen legemidler også har kodein som virkestoff. Kodein–paracetamol er reseptpliktig og brukes ved moderate til sterke smerter.

## Produsenter
Tabletter med kodein–paracetamol produseres av følgende aktører:

* Paralgin forte (400 mg/30 mg)
* Codaxol (500 mg/30 mg)
* Paralgin Major (800 mg/60 mg) stikkpille
* Paramax Comp (500 mg/30 mg)
* Pinex forte (500 mg/30 mg)
* Pinex Major (1000 mg/60 mg) stikkpille

## Kodein–paracetamol som samfunnsproblem
Tolv prosent av befolkningen i Norge får resept på Paralgin forte hvert år og tendensen er at tallet øker. Man har registrert at om lag  personer har en bruk som er skadelig høy. Over halvparten bruker andre vanedannende medisiner i tillegg. Så høye doser gir fare for avhengighet. Det finnes ikke noe register som kan fange opp dem som får store doser av Paralgin forte, men forbruket av sterke smertestillende legemidler har gått opp med ti prosent fra 2004 til 2007.

## Referanser


## Eksterne lenker
*  Kodein–paracetamol omtalt i *[[Norsk legemiddelhåndbok]]*
Bendik og Årolilja

«**Bendik og Årolilja**» er ei folkevise av typen som kalles middelalderballade. I TSB-katalogen er den typologisert som TSB D 432.

## Handling
Bendik forelsker seg i kongsdattera Årolilja. En småsvein forteller kongen at Bendik besøker datter hans, og kongen dømmer Bendik til døden. Årolilja ber for ham, men han blir halshugd. Årolilja dør av sorg, og de blir begravet på hver sin side av kirken. Opp fra de to gravene vokser det liljeranker som fletter seg i hverandre over kirketaket. Kongen angrer på at han fikk Bendik halshugd.

## Utbredelse
Visa er dokumentert hovedsakelig i Telemark og i noen fragmenter fra Setesdal. I 1698 skrev amtmann Lillienskiold opp en versjon av visa som var knyttet til Kjølnes i Finnmark. Dette er en av de eldste dokumenterte norske balladetekstene. Blant de eldste er også Riddaren i Hjorteham i et håndskrift fra Skien fra ca. 1500, Friarferdi til Gjøtland fra 1612 og Ramnebryllaupet i Kråkelund i et skillingstrykk fra 1647. Finnmarksversjonen legger imidlertid mye mindre vekt på kjærligheten, og ender med at Bendikts bror tar hevn over kongen. Teksten ble trykt i Lillienskiolds finnmarksbeskrivelse *[[Speculum Boreale]]*.

## Melodier
Lindeman har skrevet opp to melodier fra Tuddal til den danske teksten (Edmund og Benedikt) fra *[[Kjempeviseboka]]*. Enkelte av strofene har også blitt sunget som gamlestev, og Catharinus Elling har skrevet opp et par melodier til slike strofer. Den melodien som blir brukt i vår tid er imidlertid komponert av Ingvar Bøhn i 1882.

## Innspillinger
Arve Moen Bergset sang den på *Norske Ballader: 30 ballader: om drap og elskov, skjemt og lengsel blant riddere, jomfruer, kjemper og dyr*. Grappa 2009, HCD 7239, ISBN 7033662072392.

Visa er også kjent i Danmark (DgF 474) og på Færøyene (CCF 121).
## Referanser
Neselvi

**Neselvi** er ei elv i Nord-Aurdal og Øystre Slidre kommuner i Innlandet. Den renner ut fra Sæbufjorden og munner ut i Strondafjorden ved Fagernes. Selve Neselvi er bare 2,5&nbsp;kilometer lang, men elva er også nederste del av Øystre Slidre-vassdraget, som er i alt 80,7 kilometer langt, med et nedbørfelt på . Middelvannføringen ved munningen er .

## Referanser
Tufsingdeltaet naturreservat

**Tufsingdeltaet naturreservat** er et naturreservat i Tufsingdalen i Os kommune i Innlandet. Reservatet ble opprettet i 1981 for å bevare et viktig våtmarksområde i sin naturgitte tilstand og å verne om de spesielle landskapsformene, vegetasjonen, det spesielt rike og interessante fuglelivet og annet dyreliv som naturlig er knyttet til området. 

Naturreservatet ligger på begge sider av elva Tufsingas nedre del og omkring dens utløp i Femunden, ca. 660 moh, og har status som ramsarområde, på grunn av sin betydning for trekkfugler.

Elva meandrerer nær utløpet, og ved elveosen finnes et særegent delta av typen fuglefotdelta med mange øyer, dekket av vierkratt. Mellom øyene finnes belter av starr og grunne områder. Langs den sakteflytende Tufsinga vokser det bjørk, omgitt av myrflater. Flatmyr, minerotrof strengmyr og strengblandingsmyr dominerer. Mot kantene fins eksentrisk planmyr med tuestrenger og fastmatte/mykmatte høljer. 

De store starr- og gruntvannsområdene utgjør viktige hekke- og trekklokaliteter for en rekke ender, vadere og andre våtmarksfugler. Observasjoner av sjeldne lavlandsarter som horndykker, sivhauk og dvergmåke understreker de spesielle naturforholdene.
 
## Referanser


## Eksterne lenker
* 
* elvedelta.no faktaark  
* Ornitologisk forening: ''adkomstbeskrivelse
Mystic Man

***Mystic Man*** er den verdenskjente reggaeartisten Peter Tosh sitt fjerde studioalbum. Plata kom etter at Tosh slapp ut av fengsel samme år, hvor han hadde sittet flere måneder for blant annet besittelse av marihuana og andre litt mer uklare grunner. I fengselet ble Tosh behandlet svært dårlig og var nær ved å miste livet da han slapp ut. Albumet er utgitt i 1979 og er spilt inn hos Rolling Stones sitt platestudio. 

## Sporliste
# «Mystic Man»
# «Recruiting Soldiers»
# «Can't You See»
# «Jah Say No»
# «Fight On»
# «Buk-In-Hamm Palace»
# «The Day the Dollar Die»
# «Crystal Ball»
# «Rumors of War»

## Musikere
* Peter Tosh &ndash; vokal, gitar, keyboard
* Word, Sound and Power:
** Robbie Shakespeare &ndash; bass, gitar
** Sly Dunbar &ndash; trommer, perkusjon
** Mikey «Mao» Chung &ndash; keyboard, gitar, perkusjon
** Robbie Lyn &ndash; orgel, piano
** Keith Sterling &ndash; piano på «Mystic Man»

### Andre musikere
* Uziah «Sticky» Thompson &ndash; perkusjon
* Ed Elizalde &ndash; sologitar på «Cant You See»
* Sammy Figueroa &ndash; Conga-trommer på «Mystic Man» og «Buk-In-Hamm Palace»
* Skully &ndash; tromme på «Fight On»
* Ed Walsh &ndash; Oberheim syntheseiser på «Buk-In-Hamm Palace», «Recruiting Soldiers» og «Jah Say No»
* George Young &ndash; altsax, fløyte
* Lou Marini &ndash; tenorsax, fløyte
* Barry Rogers &ndash; trombone
* Mike Lawrence &ndash; trompet
* The Tamlins &ndash; bakgrunnsvokal
* Gwen Guthrie, Yvonne Lewis og Brenda White &ndash; bakgrunnsvokal

Alle sangene er skrevet og komponert av Peter Tosh. Albumet er produsert av Nigel Reeve.

## Eksterne lenker
*
Paul Falk

**Paul Falk** (født 21. desember 1921 i Dortmund, død 20. mai 2017 i Queidersbach) var en tysk kunstløper som deltok i de olympiske vinterleker 1952 i Oslo.

Falk ble olympisk mester i kunstløp under Vinter-OL 1952 i Oslo. Sammen med Ria Baran vant han konkurransen i parløp.

De giftet seg i løpet av sin aktive karriere som kunstløperere. Det var først i 1951 de fikk lov å konkurrere internasjonalt på grunn av at Tyskland var ekskludert fra deltakelse etter andre verdenskrig. De ble verdensmestere i parløp to ganger, 1951 i Milano og 1952 i Paris.

## OL-medaljer
* 1952  Oslo -  **Gull** i kunstløp, parløp

## Referanser


## Eksterne lenker
*
Blodtypediett

**Blodtypedietten** er en diett utviklet og presentert av Peter D'Adamo, en naturopatisk lege, og beskrevet i hans bok «Eat Right 4 Your Type». 

D'Adamos påstand er at ABO-blodtypene er den viktigste faktoren for å bestemme en sunn diett, og han presenterer forskjellige dietter for personer med O-, A-, B- og AB-blodtyper. Lektiner er et nøkkelbegrep i dietten hans.

I sin bøker refererer D'Adamo til arbeider av biokjemikere og glykobiologer som har forsket på blodtyper og hevder eller impliserer at deres forskning støtter hans teori. Ikke desto mindre er det konsensus blant ernæringsfysiologer, leger og forskere at teorien ikke støttes av vitenskapelige bevis.

D'Adamos hypoteser og anbefalinger kritiseres fordi har ikke fremlegger god nok dokumentasjon. I hans første bok som kom i 1997 finnes bare en bibliografi. Hans senere bøker har hatt omfattende referanser om klassifiseringen av forskjellige matvarer i de tre kategoriene han benytter: *Fordelaktig*, *nøytral* og *unngå*. Men selve prosessen og bakgrunnen for hans konklusjoner og klassifisering forblir udokumentert. Dessuten innvendes det at han ved å begrense seg til å dele menneskeheten inn i kun fire stereotyper blir blodtypedietten hans mest av alt lik en slags «blodtypeastrologi».

I januar 2014 publiserte University of Toronto en stor studie der det ble slått fast at det var ingen påviselig sammenheng mellom blodtype og effekt av type diett.

## Referanser


## Eksterne lenker
* Derfor fungerer blodtypedietten Video med den norske legen Wasim Zahid
Pizjma (Petsjora)

**Pizjma ** (russisk: Пижма) er ei elv i republikken Komi i Russland. Den er ei venstre sideelv til Petsjora, og er 389 kilometer lang, med et nedbørfelt på . Middelvannføringa er på , men på det meste kan vannføringa være mer enn . Elva fryser til i slutten av oktober eller tidlig i november, og den blir isfri igjen i slutten av april eller tidlig i mai. 

Elva har utspring fra Jamozero i Timanhøydene, nær grensa til Arkhangelsk oblast. Den øverste delen av elva renner gjennom ødemark, først sørøstover og senere østover. Før samløpet med Svetloj blir den også kalt Petsjora Pizjmoj. I den nedre delen av elva ligger det flere landsbyer langs elva. 

Pizjma munner ut i Petsjora nær byen Ust-Tsilma, fem kilometer ovenfor Tsilma. De største sideelvene er Vjatkina fra venstre og Ginlaja, Svetlaja og Umba fra høyre. Den nedre delen av elva er farbar for skipstrafikk.

## Referanser
ICCROM

**ICCROM** (engelsk: International Centre for the Study of the Preservation and Restoration of Cultural Property) – Romasenteret – er en selvstendig vitenskapelig internasjonal institusjon med 136 medlemsland, grunnlagt av UNESCO på den niende generalforsamlingen i New Delhi i 1956 og etablert i Roma i 1959. Den har som formål å fremme forskning og kunnskap om restaurering og konservering av verdensarven. Organisasjonen er finansiert av UNESCO samt bidrag fra medlemslandene. Den er den eneste organisasjonen i sitt slag, med mandat til å fremme bevaring av alle typer kulturarv, både den som kan flyttes og den som står fast. 

Organisasjonens generalforsamling består av representanter fra alle 136 medlemsland. De legger strategien for arbeidet, vedtar budsjett for toårsperioder ansetter direktør og velger rådsmedlemmer. Rådet består av eksperter på sine fagområder fra ulike deler av verden. Navnet ICCROM ble skapt i 1978 og er en sammenstilling av Romasenteret, som var det korte navnet som gjerne ble brukt i stedet for det lange og «The International Centre for Conservation» som var en annen kortform som ble brukt. 

Organisasjonen har delt ut ICCROM-prisen hvert annet år siden 1979. Rådet nominerer og stemmer på en eller to kandidater, som så får prisen på generalforsamlingen året etter.

## Eksterne lenker
* ICCROMs hjemmeside (engelsk)
Ladies Circle

**Ladies Circle** (LC) er et ideelt, upolitisk, internasjonalt nettverk for kvinner opp til 45 år. Ladies Circle International er en vennskapsorganisasjon som ble etablert i 1931, den gang med utspring fra Round Table. Per i dag arbeider nettverket tett, men uavhengig av Round Table og deres organisasjon.

## Organisasjonen i Norge
Ladies Circle Norge ble etablert i 1963 og består i dag av 55 aktive klubber fra Hammerfest i nord til Mandal i sør. LC Norge har per 2025 ca. 800 medlemmer, og ca. 11 000 på verdensbasis (for tiden 41 land fordelt på fire kontinent). Ladies Circles motto «Vennskap og omtanke» skal bidra til positiv tenkning og skape omtanke for andre, det være seg hjemme, i nærmiljøet, nasjonalt og globalt.

Ladies Circle samler moderne kvinner fra spennende og forskjellige yrker, miljø og kulturer. Målet er å utvikle vennskap og å få innsikt i andres livsforhold – både lokalt og globalt. Organisasjonen arbeider aktivt for mellommenneskelig forståelse. 

Ladies Circle vil utvikle medlemmene til selvstendig tenkning og opptreden, i viten og toleranse, og vil gi det enkelte medlem anledning til selvrealisering og utvikling. Ladies Circle skal ikke være religiøst eller politisk preget. Medlemmene deltar i diskusjoner, i styrearbeid og får kjennskap og kunnskap til andre kvinner og deres yrker. Ladies Circle ønsker å være en personlig hjertesak som for medlemmene skal symbolisere *vennskap*, *toleranse*, *tillit*, *ærlighet*, *positivitet* og *nestekjærlighet*.

## Aktiviteter
Ladies Circle ønsker å gi medlemmene muligheter, og det er opp til medlemmene å benytte seg av de mulighetene organisasjonen gir. Ethvert medlem kan utvikle seg selv, lære nytt, om seg selv og andre, og om forskjellige spørsmål og problemstillinger. I Ladies Circle treffer man venner man ikke visste man hadde – på tvers av kultur, bakgrunn, utdannelse, yrke og livsforhold. 

En lokal Ladies Circle-klubb har jevnlige møter, gjerne en gang per måned. På et Ladies Circle-møte benytter man alt fra ressurser i klubben, til inviterte foredragsholdere, bedriftsbesøk, dugnad og/eller veldedighet, og annet av nytte og/eller hygge for de involverte.
Lokalt får man gjerne opplevelser man ikke ville fått til på egen hånd, foretatt besøk og hatt interessante personer på besøk.
Nasjonalt spenner det fra festligheter, til generalforsamling så vel som årskonferanser og ledermøter. 

Medlemmer deltar i styrearbeid i egen klubb og har mulighet til å delta både på det nasjonale og internasjonale organisasjonsnivå.

## Eksterne lenker
* Ladies Circle Internationals nettsted 
*Ladies Circle Norges nettsted
Eva Bjørkvold

**Eva Harriet Bjørkvold** (født 15. mars 1943) er en norsk kunstner, (maler og tegner) og lærer. Hun er kjent for sin kunstbok *Broene over Akerselva* der hun presenterer tusjtegninger av broer i forbindelse med Akerselva fra Oset anleggsbro til elvas utløp ved Kulvertbroa ved Operaen i Bjørvika. 

Bokprosjektet startet som en semesteroppgave ved Einar Granum Kunstfagskole, men fikk oppmerksomhet siden 44 broer er portrettert i boka. Ifølge Oslo byleksikon var det 26 broer over Akerselva, mens Wikipedia på denne tiden hadde 33 broer på sin liste. Kunststudent Eva Bjørkvold har funnet 44. Bjørkvolds tegninger av broene er utstilt i lokalene til NITO, Norges Ingeniør- og Teknologorganisasjons konferansesenter ved Vaterlands bro.

## Bibliografi
* 2008: *Broene over Akerselva* Freidig forlag, Oslo, ISBN 9788299658904 
* 1997: *Den beste boka i praktisk nynorsk for lærarstudentar*, Samlaget, medforfattere: Olaf Almenningen og Aud Søyland ISBN 9788252170740 

## Referanser


## Eksterne lenker
* Eva Bjørkvolds hjemmeside
Dichelotarsus

* se tekst i artikkelen

***Dichelotarsus*** er en slekt av biller i delgruppen (underfamilien) «storbløtvinger» i familiegruppen bløtvinger.

## Utbredelse
*Dichelotarsus* finnes i Europa og Asia. To arter er registrert fra Norge.

## Utseende
*Dichelotarsus* er vanligvis mellom 8-15 mm lange. Hodet er i bakkant innsnøret slik at det framkommer en tydelig hals. Fasettøynene er tydelig framstående. Palpenes (munnføtter) endeledd er knivformet og ikke smalt, ovalt. Brystskjoldets (pronotum) har en bred innbuktning i hele dens bakkant, samt at bakhjørnene er tannformet og utstående. Dekkvingene skjuler hele bakkroppen.

## Levevis
*Dichelotarsus* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.  Larvene lever som predatore (rovdyr).

## Systematisk inndeling med europeiske arter
Oversikten har med europeiske arter.

Enkelte arter i slekten *Dichelotarsus* er svært lik artene i slekten *Podabrus*.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Cantharoidea]]**
**** familien  **[[bløtvinger]]** (Cantharidae)
***** underfamilie «storbløtvinger» (Cantharinae) 
****** slekten ***Dichelotarsus*** Motschulsky 1859
******* *[[Dichelotarsus flavimanus]]* Motschulsky 1860 [syn.: *[[Podabrus obscuripes]]*]
******* *[[Dichelotarsus lapponicus]]* (Gyllenhal 1810) [syn.: *[[Podabrus lapponicus]]*]
******* *[[Dichelotarsus lunulatus]]* (Fischer de Waldheim 1844)
******* *[[Dichelotarsus luteonotatus]]* (Pic 1902)
******* *[[Dichelotarsus nigriventris]]* (Fischer de Waldheim 1844)
******* *[[Dichelotarsus procerulus]]* (Kiesenwetter 1860)

## Referanser


## Litteratur
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. (344 sider)  ISBN 8712166936
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Dichelotarsus'' - Fauna Europaea - engelskspråklig
* Norsk entomologisk forening
Regine Stokke

**Regine Hansen Stokke** (født 6. juni 1991, død 3. desember 2009) var en norsk kreftsyk jente fra Kristiansund som ble landskjent da hun skrev en blogg mens hun var syk, fra 2008 til hun døde av sykdommen i desember 2009. Bloggen med tittelen *Face your fear* var Norges nest mest besøkte blogg i en periode. 

Stokke fikk i august 2008, i en alder av 17 år, diagnosen myelodysplastisk syndrom og akutt myelogen leukemi. For å oppdatere venner og familie om sykdomsforløpet, opprettet hun en blogg. Bloggen var ifølge Blogglisten.no Norges nest mest leste blogg.

Stokke fikk stor oppmerksomhet i norsk presse for sitt livsmot. Det var også første gang en såpåss syk, ung person valgte å oppdatere sine støttespillere på internett. Blant annet var hun portrettert på førstesiden av Dagbladet i 2009. Dagbladet publiserte også et lengre intervju med henne på sine nettsider. 

Regine Stokke døde torsdag 3. desember 2009, 18 år gammel. Søsteren Elise oppdaterte bloggen senere samme dag:

::«*Kjære vakre søster. Etter 15 lange måneder i kamp mot kreften, har du nå endelig funnet fred. Det har nok vært de lengste og tøffeste månedene i ditt liv. Det har det også vært for oss rundt deg. Vi har hatt mange tunge stunder sammen i denne vanskelige tiden, men vi har også hatt mange fine.*

::*Vi alle skjønte vel etterhvert at det begynte å gå mot slutten, og de siste dagene hadde du det ikke noe godt. De sterke smertene du hadde gjorde at du måtte ha mye smertestillende. Du var utmattet mesteparten av døgnet. Torsdag 3. desember 2009 klokken 14.02 sovnet vår kjære Regine stille inn i sin seng med både mamma, pappa, lillesøster og kattepus ved sin side. Klem fra lillesøster Elise.*»

Regines siste ønske var å utgi en bok, og 14. april 2010 ble *Regines bok* utgitt av Gyldendal forlag. Boken inneholder blogginnlegg og -kommentarer, bilder, og tekster av hennes familie og venner.

## Bibliografi
*2010 – *Regines bok* (Gyldendal, ISBN 9788205401877, utgitt post mortem)

## Referanser


## Eksterne lenker
* Face your fear – Regine Stokkes blogg
Ust-Tsilma

**Ust-Tsilma** (russisk: Усть-Цильма) er et tettsted («selo») i republikken Komi i Russland, som per 2002 hadde en befolkning på 5&nbsp;081 personer. Stedet, som ligger ved elva Petsjora, blke grunnlagt i 1542. De viktigste næringsveiene er skogbruk og pelshandel.
By- og regionplanlegging

**By- og regionplanlegging** er et tverrfaglig fagfelt som er utviklet med bakgrunn i en økende grad av samfunnsstyring for utviklingen i og rundt byer og tettsteder. Feltet omfatter i dag så godt som alle sider ved arealer og -bruk over hele landet.

Planlegging har fokus på handling og skal løse en rekke samfunnsutfordringer som arealplanlegging, byutvikling, areal- og transportplanlegging og samfunnsplanlegging. Planlegging omfatter planprosessen der formelle rammer, organisasjon og ledelse, utvikling, politikk, demokrati og medvirkning er viktig.

Planlegging som fag bygger på planlegging som fagfelt i tillegg til andre fagfelt som arkitektur, teknologi, samfunnsfag og naturfag. Viktige i planlegging er derfor også fagfelt som GIS, bymorfologi, samferdsel, juss, geografi, statsvitenskap, universell utforming, landskapsøkologi, landskapsanalyser og miljøpsykologi.

God og bærekraftig arealbruk er en forutsetning for dagens samfunnsutvikling. Vekst og velstand fordrer god balanse mellom vern og bruk. I Norge er alle kommuner pålagt å planlegge arealer og ressurser etter plan- og bygningsloven (2008). All utbygging skal godkjennes politisk, og planlegging bygger på faglige vurderinger og utforming. Planleggere har rollen som de fremste ekspertene i by- og regionutvikling.

By- og regionplanlegging bygger på kjernekompetanse om planlegging og tverrfaglig kompetanse som gjør en planlegger  i stand til å samarbeide på tvers av fagområder og med andre profesjoner som arkitekter, jurister, samfunnsvitere, naturvitere, teknologer og geografer. Planleggere kan analysere nåtiden, forstå utviklingsprosesser, finne frem til gode løsninger og vurdere konsekvenser av disse. 
 
Institutt for by- og regionplanlegging ved Fakultet for landskap og samfunn, Norges miljø- og biovitenskapelige universitet utdanner planleggere og landskapsarkitekter. Dette er det største fagmiljøet i Norge.

Institutt for byforming og planlegging ved Fakultet for arkitektur og billedkunst/ Norges teknisk-naturvitenskapelige universitet i Trondheim er det eldste miljøet i byplanlegging i landet.
Institutt for byforming og planlegging utdanner arkitekter og planleggere.

Institutt for sosiologi og samfunnsgeografi ved Universitetet i Oslo utdanner masterkandidater med spesialisering i urbane studier og planlegging.

## Eksterne lenker
* Planlegging etter plan- og bygningsloven, Kommunal- og moderniseringsdepartementet
Såinnhus

Et **såinnhus** er en tradisjonell gårdsbygning for tørking av maltet korn til ølbrygging. Såinnhuset brukes i dag i Stjørdal, til brygging av maltølet stjørdalsøl. Dette er en overlevning fra den tiden da alle gårder brygget sitt eget øl på malt de selv lagde av eget korn. Det spesielle med såinnhuset og Stjørdal er at her er det fortsatt vanlig å malte korn og brygge tradisjonelt øl av det.

Malt lages ved å bløtlegge korn og så la det spire, før spiringen avbrytes ved at maltet tørkes. I såinnhuset står en ovn som kalles såinn, der maltet blir tørket. Ordet *såinn* kommer fra keltisk *sorn*, som også gjenfinnes i færøysk, hvor *sodnhús* brukes mer alminnelig om en korntørke. Moderne såinner bygges av forskalingsstein. Man bygger vegger i firkant, ca 4 meter i bredden, 2 meter i dybden, og omtrent 1,80 meter høyt. På toppen legges planker som lokk, med en trekarm rundt, så maltet ikke skal falle ut. I plankene borres tusenvis av hull, der varme og røyk kommer opp, for å varme opp maltet som skal tørke, og sette røyksmak på det.

Nede ved gulvet er det en fyringsluke som åpner inn til ildstedet, som kalles "kjerringa." Rundt kjerringa er det satt stein, med åpninger mot siden. På toppen ligger en kraftig steinhelle. Dette skal beskytte plankene mot gnister, og spre varmen utover i såinnen, slik at varmen blir jevn over det hele.

I Stjørdal fyres det utelukkende med oreved i såinnen, og dette gir stjørdalsølet den karakteristiske kraftige aromaen av orerøyk. Oreved brukes for å få den rette aromaen, men også fordi or brenner jevnt, slik at det er lett å holde rett temperatur. Malterne måler sjelden temperaturen, men det er velkjent at når plankene i såinnen begynner å lage kneppelyder er temperaturen for høy, og fyringen må reduseres.

Tørking av maltet tar typisk 15-24 timer.

Et såinnhus er en hel bygning, og å vedlikeholde denne er krevende for en bygning som vanligvis brukes bare én gang i året. Fra 1990-tallet av ble det derfor vanlig å starte "såinnhuslag," der mange bryggere går sammen om å bygge, eie, vedlikeholde og bruke såinnhuset. Slik får man delt vedlikeholdsarbeidet og kostnadene på flere. I nyere såinnhus består huset ofte av to deler: såinndelen og en egen bryggeridel. Ofte er det også festlokale i bryggeriet.

## Referanser


* Les mer om malting av korn under artikkelen Whisky.

## Eksterne lenker
* Er juleølet norsk? – Fra bladet Forskning nr. 1-1999
Hans Sevatdal

**Hans Sevatdal** (født 18. januar 1940, død 12. september 2015) var en norsk professor i eiendomsfag ved Institutt for landskapsplanlegging ved Norges miljø- og biovitenskapelige universitet. Sevatdal har preget og utviklet eiendomsfaget i mange tiår, og var en særdeles sentral fagmann og etterspurt og poplulær foredragsholder.

Hans Sevatdal ble utdannet Cand. Agric i 1966, og avla sin dr.scient grad i 1972. I perioden 1966 til 1972 var han forskningassistent ved daværende Norges landbrukshøgskole. Etter avlagt doktorgrad i 1972 ble han ansatt som lærer og senere førsteamanuensis. Fra 1979 var Sevatdal professor ved samme institusjon. Sevatdal gikk av med pensjon i 2010.

Sevatdal har vært prorektor i perioden 1990 – 93 og hatt en rekke andre tillitsverv og administrative oppgaver for universitetet. Sevatdal har vært norsk delegat til International Federation of Surveyors (FIG) siden 1976. I 1974 underviste han i planlegging på NORDPLAN (Nordiska institutet för samhällsplanering), Stockholm.

Sevatdal har særlig arbeidet med eiendom, eiendomshistorie, eiendomsteori og jordskifte. Han har bidratt med en rekke nasjonale og internasjonale publiseringer.

## Referanser


## Eksterne lenker
Osman Özköylü

**Osman Özköylü** (født 26. august 1971 i Aydın, Tyrkia) er en tidligere tyrkisk fotballspiller.

Han har spilt for den tyrkiske fotball-lagene Aydınspor (1990–1993), Trabzonspor (1993–2002), Samsunspor (2002–2004), Kayserispor (2004) Kocaelispor (2004–2005), Etimesgut Şekerspor (2005–2006) og Uşakspor (2006–2007). Han spilte for Tyrkias landslag 13 ganger og var deltaker i EM i fotball 2000.

## Referanser

## Eksterne lenker
*
Ali Mahdi Mohamed

**Ali Mahdi Mohamed**  (somali: *Cali Mahdi Maxamed*, ; født 1. januar 1939 i Villaggio Duca degli Abruzzi i Italiensk Somaliland, død 10. mars 2021 i Nairobi i Kenya) var den fjerde presidenten i Somalia og satt i embetet fra januar 1991 til 15. juni 1997. 

## Biografi
Han kom til makten da den tidligere presidenten Siad Barre ble tvunget ut av presidentkontoret av krigsherren Mohamed Farrah Aidid. Mohamed klarte ikke å styre landet. Dermed ble det nærmest anarki i landet med lokale krigsherrer og flere separatistiske grupper som satt med den reelle makten over landet.

Senere flyttet Mohamed til USA. Han er imidlertid anklaget for å ha tillatt store selskaper å dumpe store mengder giftig avfall i somaliske farvann da han var president. Flere av disse giftstoffene ble oppdaget på grunn av tsunamien i Indiahavet i desember 2004.

Den 10. mars 2021 døde han i Nairobi i Kenya etter å ha blitt rammet av covid-19.

## Referanser
Sharif Sheikh Ahmed

Sjeik **Sharif Sheikh Ahmed** (født 25. juli 1964 i Shabeellaha Dhexe-provinsen, Somalia) er den 7. president i Somalia og den tidligere øverstkommanderende for Den islamistiske rettsunion (ICU). Han ble innsatt som president den 31. januar 2009.

Han studerte ved universiteter i Sudan og Libya. Han har jobbet som ungdomsskolelærer i geografi, arabisk og i religiøse studier. Han snakker flytende arabisk, somalisk og engelsk.

## Referanser
Abdulkassim Salat Hassan

**Abdulkassim Salat Hassan** (født i 1941) er en framtredende somalisk politiker. Han var president i Somalia fra 2001 til 2004, og tidligere var han innenriksminister og finansminister i regjeringen til president Mohamed Siad Barre. Han var en av grunnleggerne av Somalias Suhl som er en forsoningsgruppe som tidligere utenriksminister Abdirahman Jama Barre også var en del av. Hassan har hatt flere viktige posisjoner i den somaliske regjeringen, mest kjent som Siad Barre siste innenriksminister. Som sådan var Hassan ansvarlig for alle interne sikkerhetsorganisasjoner inkludert National Security Service (NSS).

Etter  utbruddet av den somaliske borgerkrigen i 1991 reiste Hassan til Kairo. Etter 1991 kontrollerte Hassan en regjering som styrte deler av den somaliske hovedstaden Mogadishu, mens resten av landet ble kontrollert av forskjellige krigsherrer og separatiske grupperinger. I 2001 deltok han i og vant valget om å bli den neste presidenten i Somalia. De neste tre årene bodde og jobbet Hassan i eksil i Djibouti fordi det ikke var trygt for ham å oppholde seg i Somalia under borgerkrigen. 

Etter at han tapte presidentvalget i 2004 mot Abdullahi Yusuf Ahmed har Hassan brukt mye av sin tid for å få til et tryggere Somalia. Han deltar i en rekke arrangementer i og rundt Somalia der han taler til sine landsmenn om hvordan de kan forandre sin nasjon til det bedre.

## Referanser
Eiendomsfag

**Eiendomsfag** omfatter studiet av forhold knyttet til eiendommen, eier og eiendomsstruktur. Viktige temaer i faget er jordskifte, eiendomshistorie, eiendomsteori, matrikkel, grunnerverv og tingsrett. Historisk ble fagområdet etablert som følge av behov for jordskifte for å utvikle et moderne landbruk på slutten av 1800-tallet.

I Norge ble Jordskiftedomstolen etablert i 1859. Jordskifte som akademisk fagområde ble etablert i 1898. I 2007 ble fagområdet eiendomsutvikling etablert som eget studietilbud i Norge. Studiene i eiendomsfag og eiendomsutvikling tilbys ved Institutt for eiendom og juss på NMBU.

## Referanser
Omar Abdirashid Ali Sharmarke

**Abdirashid Ali Sharmarke** (født 18. juni 1960) er en somalisk diplomat og politiker. Han var statsminister i Somalia fra 14. februar 2009 til 21. september 2010. Sharmake er sønn av den tidligere presidenten Abdirashid Ali Shermarke som ble myrdet i 1969. 

Sharmanke ble utnevnt som statsministerkandidat den 13. februar 2009 av den nåværende presidenten Sjeik Sharif Sheikh Ahmed. Utnevnelsen ble tatt godt imot og politiske analytikere var optimistiske og trodde at han kunne føre til flere positive endringer i landet.
Sven Arntzen

**Sven Arntzen** (født 4. april 1897 i Kristiania, død 27. november 1976 i Aix-en-Provence) var en norsk advokat, for ettertiden mest kjent for sin rolle under landssvikoppgjøret etter frigjøringen av Norge i 1945. 

## Bakgrunn
Han spilte en sentral rolle i motstandskampen under den annen verdenskrig. Artzen var medlem av Milorgs miliitære råd som sjef for Hjemmefrontens politiorganisasjon. Vinteren 1945 deltok han i møter i Oslo med rikspolitisjef Andreas Aulie som hadde kommet  fra Storbritannia over Sverige. Møtene dreide seg om politiets beredskap og forberedning av landssvikoppgjøret. Arntzen ble konstituert som Riksadvokat i første del av landssvikoppgjøret fra 1945 til 1946.

Sven Arntzen var tippoldebarn av Andreas Arntzen. Han giftet seg i 1922 med Ellinor Bergfeldt, og i samme år begynte han sin karriere som advokat i Oslo, noe som varte helt til hans død i 1976. I 1927 avla han prøven for Høyesterett. Advokatvirksomheten ble kun avbrutt av et studieopphold i Frankrike i 1922-1924, og da han var konstituert som riksadvokat i 1945-1946. Sven Arntzen er far til Andreas Arntzen og farfar til Wenche Elizabeth Arntzen.

## Saken Fanebust
Toralv Fanebust hevdet i sitt blad *§100* i en artikkel 10. oktober 1946 at den nylig avgåtte riksadvokat Sven Arntzen var skyldig i grovt uaktsomt angiveri. Toralv Fanebust ble dømt for injurier for sine dokumenterte påstander den gangen, men også forhindret på ulik vis å få publisert sine dokumenter. Det angivelige uaktsomme angiveriet tar utgangspunkt i at Arntzen som advokat i et skilsmisseoppgjør under krigen, varslet politiet om at ektemannen planla å flykte fra Norge for å unndra forpliktelser som følge av skilsmissen. Det Arntzen ikke øyensynlig var klar over, var at ektemannen var motstandsmann. Arrestasjonen av ektemannen medførte at motstandsgruppen XU i Oslo ble rullet opp av tyskerne og 60-70 personer ble arrestert som følger. Det hører med til historien at Sven Arntzen trakk seg som riksadvokat kort tid etter, i 1946.

## Utmerkelser

Arntzen ble hedret med kommandørkorset med stjerne av St. Olavs Orden, Deltagermedaljen og Storbritannias King's Medal for Courage in the Cause of Freedom.

## Referanser




## Eksterne lenker
* Bilde av Sven Arntzen 26.6.1947, Oslo Museum
Nofima

**Nofima** er et norsk matforskningsinstitutt som driver næringsrettet forskning og utvikling innen akvakultur, fiskeri og mat.   

Instituttet har sitt hovedkontor i Tromsø, mens forskningsvirksomheten foregår på fem ulike steder: Ås, Stavanger, Bergen, Sunndalsøra og Tromsø. 

I 2022 var omsetningen 707 millioner norske kroner.

## Organisering
Instituttet er delt inn i tre divisjoner:

* *Akvakultur* 

* *Sjømat* 

* *Mat* 
## Historie
Røttene til Nofima går tilbake til 1931 da Norges Hermetikklaboratorium ble etablert.

Tidligere Akvaforsk, Matforsk og Fiskeriforskning har sin opprinnelse fra begynnelsen av 1970–tallet. Selskapene har bidratt med utvikling innenfor akvakulturnæringen, fiskerinæringen og matindustrien på både nasjonalt og internasjonalt nivå.

### Etableringen av Nofima AS
* 2003: Fiskeri- og kystdepartementet og Landbruks- og matdepartementet tok initiativ til en gjennomgang av respektive sektorers forskningsinstitutter. 
* 2004: Innstillingen om Den blå-grønne matalliansen; Samlet innsats og ny struktur ble lagt frem og i St. meld. nr. 19 *Marin næringsutvikling Den Blå åker* og St.meld. nr. 20 *Vilje til forskning* ble det fremmet forslag om å styrke samarbeidet mellom marin forskning og landbruksforskningen.
* 2005: Regjeringen foreslår å etablere Nofima AS. Det ble opprettet et interimsstyre og ansatt en administrerende direktør for interimsperioden og ulike tiltak ble satt i gang for å forberede etableringen av det nye forskningskonsernet.
* 2007: I forbindelse med revidert statsbudsjett la regjeringen Nofima-saken frem for Stortinget, som videre ga tilslutning til etableringen av Nofima. Høsten 2007 overtok Nofima aksjene i de ulike instituttene som la grunnlaget for etableringen av Nofima og ble dermed eier av disse. Omfattende arbeid med de ulike fusjonsprosjektene og organisasjonsstrukturen ble staket ut. Konsernsjef, kommunikasjonsdirektør og øvrige lederstillinger ble ansatt og konsernet ble operativt fra 1. januar 2008. Ørjan Olsvik ble da ansatt som konsernsjef.
* I 2011 besluttet Nofima å innfusjonere heleide datterselskaper i morselskapet Nofima AS. Bakgrunnen for fusjonen var å forenkle og effektivisere selskapsstrukturen i konsernet. Den 4. april 2011 vedtok de involverte styrene å signere fusjonsplanen og styrets rapport i sin helhet, slik at Nofima Marin AS, Nofima Mat AS og Nofima Bergen AS gikk inn i morselskapet Nofima AS ved fusjon etter de forenklede regler i aksjelovens paragraf 13-23. Morselskapet, Nofima AS, overtok samtlige eiendeler, rettigheter og forpliktelser i datterselskapene.
* Fusjonen ble gjennomført 6. juli 2011.

## Referanser


## Eksterne lenker
* Nofima
Haugesund Teater

**Haugesund Teater** ble etablert i 1986 som landets første offentlige støttede prosjektteater, er regionsteater for Nord-Rogaland og har tilholdsted i Smedasundet 98 på kaien i Haugesund.   

Haugesund Teater blir finansiert gjennom statlig støtte, støtte fra Haugesund kommune og Rogaland fylkeskommune, i tillegg til billettinntekter og sponsorinntekter.

## Ansatte
Haugesund Teater har per 2022 åtte faste ansatte, en teatersjef på åremål og to skuespillere på åremål. Haugesund Teater produserer egne forestillinger og samproduksjoner med kunstnerne og institusjoner på det lokale, regionale, nasjonale og internasjonale planet.  

## Tilholdssted
Av landets 23 institusjonsteatret er Haugesund Teater ett av de to siste uten fast, eget tilholdssted. Frem til 2019 leide teateret kontorer og spillelokaler i Festiviteten Haugesund Konserthus i Haugesund. I 2019 inngikk i Haugesund Teater et leieforhold i Smedasundet 98, også kalt E-verk. Stedet er nå kjent som HAUT scene. I 2022 vedtok Haugesund kommune å sette av midler til kjøp av nytt bygg til Haugesund Teater. 

## Teaterskole
I 2001 startet teateret en egen teaterskole for barn og ungdom i alderen fem til 18 år. Den ble lagt ned i 2014.

## Teatersjefer
Teatrets første leder og grunnlegger var Brit Lossius, som arbeidet ved teatret fra 1986 til 1993.
* 1986–1993 Brit Lossius
* 1993–1995 Maryon Eilertsen
* 1995–2001 Jens Thordal
* 2001–2004 Sverre Waage
* 2004–2014 Birgit Amalie Nilssen
* 2014–2017 Erik Schøyen
* 2018– Morten Joachim Henriksen

## Produksjoner

## Referanser


### Anmeldelser
Eg er ikkje redd, eg er ikkje redd

***Eg er ikkje redd, eg er ikkje redd*** er en prosasamling av Rune F. Hjemås, utgitt i 2008. 

Boken var Hjemås' debut som forfatter, og kretser rundt mennesker som «ikkje vil vere redde, som prøver å finne seg til rette, men som av og til kjem borti feil knapp når dei vil spole tilbake til tida da verda kunne betraktast på trygg avstand gjennom ei beskyttande flate av glas». Tekstene spenner fra de realistiske hverdagsskildringene til mer absurde tankeeksperiment, fra nåtid til fortid og tilbake til nåtid igjen. I baksideteksten blir boken omtalt som «en miksteip», noe som formodentlig spiller på at den består av mange selvstendige tekster som likevel på et vis hører sammen. Sju av tekstene i boka ble i 2010 publisert på dansk i tidsskriftet Apparatur #20.

## Referanser
Kviknes Hotel

**Kviknes Hotel** ligger i Balestrand ved Sognefjorden i Sogn og Fjordane. Hotellet er medlem av De Historiske Hotel og Spisesteder.

Hotellet har 195 værelser som er fordelt på to bygg. Det historiske bygget stod ferdig i 1913 og har 25 værelser, mens bygget fra 1960-årene inneholder 165 værelser. Kviknes var i 1913 Norges største trebygning. I 2008 stod den nye kurs- og selskapsavdelingen ferdig. «Kviknesalen» har møtekapasitet på opptil 450 personer. Hotellet har også flere selskapslokaler og salonger, samt to restauranter og bar. Kunst og kultur er sentrale tema, blant annet inneholder hotellet en rekke kjente malerier og er hovedarena for jazzfestivalen Balejazz.

## Historie
Gjestgiveriet på Holmen ble kjøpt av Ole Kvikne 26. februar 1877. Siden den gang har familien Kvikne eid og drevet hotellet. Hotellet har vært gjennom en rekke utvidelser og renoveringsprosjekter, men likevel er arkitekturen på de to bygningene ivaretatt. Den historiske bygningen ble tegnet og bygget i sveitserstil og ble den største trebygningen i Norge da den stod ferdig. Bygningen fra 1960-årene ble bygget i betong, og arkitekturen på fløyen er preget av den tids senmodernisme.

### Keisertid

Keiser Wilhelm II fikk etter en rekke besøk i Norge øynene opp for Balestrand i 1910. Han stortrivdes i bygden og fant seg godt til rette blant alle kunstnerne som viet seg til nasjonalromantikken. Den 25. juli 1914 satt Keisar Wilhelm i en dragestol hos sin venn Hans Dahl da han fikk meldingen om at første verdenskrig var uunngåelig. I dag står denne stolen i Høivik-salen på Kviknes Hotel, og under setet kan man lese følgende:
:*«Keiser Wilhelm sad i denne stol den 25. Juli 1914 om eftermiddagen kl. 5 til 5 ½ da han med Følge var hos Professor Hans Dahl på Strandheim, Balestrand, Sogn, da krigen kom. Han dro med Hohenzolleren til Kiel da Krigen truet med at bryte mellom Østerig og Serbien. Ultimatumet løb ut kl. 6.»*

## Galleri

Bilde:Kviknes_Hotell.jpg|*Kviknes Hotel i Balestrand*
Bilde:Bundesarchiv N 1572 Bild-1925-125, Polarfahrt Dampfer "München", Balholmen, Hotel Kvikne.jpg|*Arkivbilde fra Bundersarchiv, 1925*
Bilde:Bundesarchiv N 1572 Bild-1925-128, Polarfahrt Dampfer "München", Balholmen, vor Hotel Kvikne.jpg|*Arkivbilde fra Bundersarchiv, 1925*
fil:Kviknes hotell i Balestrand - no-nb digifoto 20151030 00056 NB MIT FNR 00788.jpg|Kviknes Hotel 


## Eksterne lenker
* 
*
BaneTele

**BaneTele** var et norsk teleselskap som opprinnelig var tilknyttet det norske jernbanenettet. Selskapets formål var å utvikle og leie ut det redundante fiberoptiske nettet som i hovedsak følger jernbanenettet gjennom Norge.

På 1800-tallet, samtidig som telegraf/telefon-nettet i Norge ble utbygd, lagde Norges Statsbaner et parallelt kopper-basert nettverk langs jernbanen for intern kommunikasjon og signal-anlegg. Dette ble fullført i 1899. I 1985 begynte man så å bygge ut fiber-baserte nettverk. Jernbane-reformen i 1996 delte Norges Statsbaner i to, NSB, nåværende Vy og Jernbaneverket, og samtidig som dette besluttet man å lage en ny avdeling for telekommunikasjon-linjene under Jernbaneverket med navnet BaneTele. Pr 1999 hadde BaneTele 4.000&nbsp;km linjer bredbånd langs jernbanene.

Sommeren 2001 ble BaneTele omdannet til et statseid aksjeselskap etter et stortingsvedtak. Som statsaksjeselskaper flest ble derfor BaneTele fra og med 2002 liggende under Nærings- og handelsdepartementet.

## Oppkjøp og salg
Høsten 2001 gikk Enitel konkurs, og BaneTele kjøpte så opp nettet deres som da bestod av 9.000 kilometer med fiberoptisk kabel.

I 2006 ble 50 % av BaneTele solgt til Bredbåndsalliansen, som var eid av 6 norske kraftleverandører. Flere av disse var med å starte Enitel i 1997. Dette var en omstridt prosess: I den interne undersøkeslesgruppen som evaluerte de tre oppkjøpskandidatene, var Bredbåndsalliansen industrielt sett rangert lavest av de tre mest aktuelle kjøperne. Likevel valgte Næringsminister Odd Eriksen å selge til nettopp Bredbåndsalliansen.

I 2009 solgte staten ved Næringsdepartementet sin resterende andel på 50 % til Bredbåndsalliansen slik at disse ble eneeier. Bredbåndsalliansen hadde noen år i forveien kjøpt opp Ventelo, og selskapene ble så fusjonert. BaneTele ble samtidig omdøpt til Ventelo Networks.

## Rettssak i 2023
Etter ytterligere oppkjøp ble Ventelo Networks omdøpt til Broadnet AS (2012) og igjen til GlobalConnect (2019). I juli 2023 ble det kjent at Bane NOR og GlobalConnect var i rettslig strid om rettigheter og priser til fibernettet.. Ifølge Bane NOR ligger det nå 4800 kilometer med fiberkabler langs nesten hele jernbanen i Norge. Bane NOR får inn penger på å leie ut fiberkapasiteten som er til overs fra togene til bedrifter som trenger bredbånd. Aftenposten rapporterte: 

## Referanser
Hege R. Eriksen

**Hege Randi Eriksen** (født 18. april 1965 i Bærum) er professor i biologisk og medisinsk psykologi ved Idrettsseksjonen ved Høgskolen i Bergen og forsker ved Uni Research Helse. Fra 2002 til 2016 var hun forskningsdirektør for Uni Research Helse.

Eriksen fullførte idrettskandidatgraden i 1994 ved Institutt for biologiske og medisinske fag ved Norges idrettshøgskole og har mastergrad i epidemiologi fra Erasmus Universitetet i Rotterdam.

Eriksen disputerte 28. november 1998 for dr.philos-graden ved Institutt for biologisk og medisinsk psykologi ved Universitetet i Bergen med avhandlingen «Stress and coping: Does it really matter for subjective health complaints?» hvor hun så på sammenhengen mellom vanlige helseplager og hvordan man mestrer stress.

Eriksen har publisert forskningsresultater i en rekke internasjonale tidsskrifter. Eriksen har særlig beskjeftiget seg med studier innen områdene stress og mestring, subjektive helsepager, sykefravær og rehabilitering. Sammen med Holger Ursin har hun utviklet kognitiv aktiveringsteori om stress (CATS).

Eriksen er tidligere president i International Society of Behavioral Medicine.

## Referanser


## Eksterne lenker
*